**הסברי הפסוקים**

**פרשת תרומה**

**כיתה ב'[[1]](#footnote-1)**

התרגשנו יחד בזכות ללמוד על המשכן – השראת השכינה בישראל. דיברנו בהרחבה רבה.[[2]](#footnote-2)

פרק כ"ה [**(א)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{א}!)**וַיְדַבֵּר ד' אֶל מֹשֶׁה לֵּאמֹר** – משה רבינו נמצא בהר ושם הוא לומד את פרשיות תרומה תצווה ותחילת כי תשא.

[**(ב)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{ב}!)**דַּבֵּר אֶל בְּנֵי יִשְׂרָאֵל וְיִקְחוּ לִי** - לשמי, כשיתנו תרומה יכוונו שהיא מיועדת לשם המשכן - לשם השראת השכינה. **תְּרוּמָה** - הפרשה, להפריש דבר ששייך לי ולהעבירו לאחר, כמו הפרשת חלה והפרשת תרומות ומעשרות. **מֵאֵת כָּל אִישׁ אֲשֶׁר יִדְּבֶנּוּ לִבּוֹ** - שיתנדב מרצונו הטוב. דיברנו על כך שכופין על הצדקה, אך כאן לא כופים, כי הקב"ה רוצה שעם ישראל יביא את הלב שלו - את הרצון...[[3]](#footnote-3) (ע"פ ספורנו). **תִּקְחוּ אֶת תְּרוּמָתִי** - את התרומה שיועדת לשמי.

[**(ג)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{ג}!)**וְזֹאת הַתְּרוּמָה[[4]](#footnote-4) אֲשֶׁר תִּקְחוּ מֵאִתָּם** - יש כאן פירוט של דברים שמשתמשים בהם עצמם. (אין להביא דברים אחרים למכור ולהשתמש עם הכסף למשכן, ספורנו) **זָהָב וָכֶסֶף[[5]](#footnote-5) וּנְחֹשֶׁת**- הכסף לא נועד לקנות איתו דברים, אלא להשתמש בו עצמו, זהב לצפות את הארון, כסף בשביל האדנים ובשביל כלי השרת שהיו עשויים כסף.[[6]](#footnote-6)

[**(ד)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{ד}!)**וּתְכֵלֶת** - צמר צבוע בצבע תכלת [ברש"י כתוב צבע ירוק, אך לא ברור איזה צבע זה בפועל, נראה שזה תכלת שלנו]. צבע זה מופק מחילזון שיוצא מהים פעם ב70 שנה. [מפליא איך עם ישראל מצאו את זה]. **וְאַרְגָּמָן** – צמר צבוע בצבע אדום כהה. **וְתוֹלַעַת שָׁנִי** – צמר צבוע בצבע אדום אך מגוון שונה, צבע המופק מתולעים מיוחדות (אבע"ז) (שני זה שם הצבע, רשב"ם). **וְשֵׁשׁ** – פשתן, צבעו לבן. **וְעִזִּים** – שיער של עיזים (רשב"ם[[7]](#footnote-7))

[**(ה)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{ה}!)**וְעֹרֹת אֵילִם מְאָדָּמִים[[8]](#footnote-8)** – עורות שלוקחים מאיל וצובעים אותו באדום. **וְעֹרֹת תְּחָשִׁים** – תחש זוהי חיה מיוחדת שצבע עורה מגוון מצבעים שונים. חיה זו הייתה קיימת רק באותה התקופה. **וַעֲצֵי שִׁטִּים** – מין של ארז, זה זן מיוחד של עצים שלא מתקללים ולא מתליעים (רש"י ביומא). יעקב אבינו חזה ברוח קודשו שיבנו את המשכן ושצרכו בשביל זה עצי שיטים, לכן הביא ארזים למצרים ונטעם, וציווה שיקחו את העצים הללו למדבר כשיצאו ממצרים, א"כ יוצא שהיה במשכן עצים שמקורם בא"י[[9]](#footnote-9).

[**(ו)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{ו}!)**שֶׁמֶן לַמָּאֹר** – סחטו שמן זית, ואת הטיפות הראשונות תרמו למשכן להדלקת המנורה. **בְּשָׂמִים לְשֶׁמֶן הַמִּשְׁחָה** – בשביל למשוח את הכלים צריך שמן עם בשמים. **וְלִקְטֹרֶת הַסַּמִּים** – סמים זה בשמים, להקטרת הקטורת היו משתמשים בבשמים.

[**(ז)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{ז}!)**אַבְנֵי שֹׁהַם** – אבני יהלום מיוחדות. **וְאַבְנֵי מִלֻּאִים** – בחושן היה טס זהב, בטס הזהב היו גומות, את הגומות היו ממלאים עם אבני יהלום. **לָאֵפֹד** – אבני השוהם היו שתי אבנים גדולות לאפוד, שם נכתבו שמות השבטים ששה בכל אבן. **וְלַחֹשֶׁן** – אבני מילואים לחושן, שם היו כתובים בכל אבן שם אחד.

[**(ח)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{ח}!)**וְעָשׂוּ לִי מִקְדָּשׁ** – בית של קדושה. הבית הוא 'לי' – לשמי – ששמו של ד' יתפרסם בעולם. ד' מצווה אותנו לבנות את המשכן עכשיו, ולבנות את בית המקדש לעתיד (אוה"ח). **וְשָׁכַנְתִּי בְּתוֹכָם** – ואני אשרה את שכינתי בתוכם, בתוך עם ישראל. עד כה ד' התגלה אלינו בהר סיני, מחוץ למחנה, מאז שיוקם המשכן ד' 'מעביר' את שכינתו לתוך המחנה (אבע"ז ורמב"ן א').

[**(ט)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{ט}!)**כְּכֹל אֲשֶׁר אֲנִי מַרְאֶה אוֹתְךָ** – הקב"ה מראה למשה את דמות הכלים (רשב"ם), כי בלי שהיה רואה היה ממש קשה לדייק בכל פרט קטן, וכל פרט בכלי המשכן הכרחי. **אֵת תַּבְנִית הַמִּשְׁכָּן** – את מבנה המשכן בכללותו, **וְאֵת תַּבְנִית כָּל כֵּלָיו** – מבנה כל כלי וכלי. **וְכֵן תַּעֲשׂוּ** – כך תעשו גם בבית המקדש, כלי המקדש יהיו כמו במשכן. לעומת זאת תבנית המקדש ודאי שונה מתבנית המשכן.

**הארון.** דגשים: עיקרו של המשכן הוא השראת השכינה על ידי התורה.

[**(י)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{י}!)**וְעָשׂוּ אֲרוֹן** – תיבה פתוחה מלמעלה. **עֲצֵי שִׁטִּים אַמָּתַיִם וָחֵצִי אָרְכּוֹ וְאַמָּה וָחֵצִי רָחְבּוֹ וְאַמָּה וָחֵצִי קֹמָתוֹ** – התורה מתחילה לדבר על הארון כי הוא החלק החשוב, הוא העיקר**[[10]](#footnote-10)**. המשכן נקרא משכן העדות, וכמו כן הארון הוא ארון העדות, עיקרו של המשכן הוא הארון.

[**(יא)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{יא}!)**וְצִפִּיתָ אֹתוֹ זָהָב טָהוֹר מִבַּיִת וּמִחוּץ תְּצַפֶּנּוּ** – מבפנים ומבחוץ תצפינו. כיצד? היו שלוש ארונות, שנים מזהב מבחוץ ומבפנים, ואחד מעצי שיטים. ארון הזהב החיצוני היה גובהו עשרה טפחים ולא תשעה טפחים. ולמה? כי הכפורת הייתה מונחת על הארון עצי שיטים, ועוביה טפח, ולכן גובהו של הארון החיצוני היה עשרה טפחים כדי שיגיע לגובה של קצה הכפורת. הדגשנו שהארון עשוי עצי שיטים ולא זהב, הזהב הוא רק הציפוי! **וְעָשִׂיתָ עָלָיו** – על הארון, מחובר לארון זהב החיצוני. **זֵר זָהָב סָבִיב** – כעין כתר עשוי זהב. הדגשנו כמה פעמים שאיננו יודעים כיצד היה נראה כל דבר, ואף הראשונים לא יודעים, שהרי לא ראו. בציורים כל אחד מצייר אחרת את הזר. הזכרנו את הכתרים שקיבלו עם ישראל כשקיבלו את התורה.

[**(יב)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{יב}!)**וְיָצַקְתָּ לּוֹ** – וחיברת לארון. **אַרְבַּע טַבְּעֹת זָהָב וְנָתַתָּה עַל אַרְבַּע פַּעֲמֹתָיו** – הקצוות שלו. **וּשְׁתֵּי טַבָּעֹת עַל צַלְעוֹ הָאֶחָת וּשְׁתֵּי טַבָּעֹת עַל צַלְעוֹ הַשֵּׁנִית** – על כל דופן תיתן שתי טבעות, הטבעות יהיו קרובות לקצוות, כמו שכתוב לפני כן ונתת על ארבע פעמותיו. האם הטבעות היו בדפנות האורך או הרוחב? אמרנו שכדי להרים את הארון צריכים שני אנשים לסחוב אותו, אם הבדים הם לאורך הארון, יהיו צריכים שני האנשים להיכנס שניהם ברוחב הארון, וזה לא אפשרי, לכן שמים את הטבעות ברוחב הארון.

[**(יג)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{יג}!)**וְעָשִׂיתָ בַדֵּי** – מוטות **עֲצֵי שִׁטִּים וְצִפִּיתָ אֹתָם זָהָב:**

[**(יד)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{יד}!)**וְהֵבֵאתָ אֶת הַבַּדִּים בַּטַּבָּעֹת עַל צַלְעֹת הָאָרֹן** – בשביל **לָשֵׂאת אֶת הָאָרֹן בָּהֶם** – הזכרנו שהאמת היא שהארון נושא את נושאיו (הזכרנו את הסיפור על עוזא).

[**(טו)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{טו}!)**בְּטַבְּעֹת הָאָרֹן יִהְיוּ הַבַּדִּים לֹא יָסֻרוּ מִמֶּנּוּ** – אסור להוציא את הבדים מהארון לעולם. גזירת הכתוב.

[**(טז)**](file:///C:\תורת%20אמת%20-%20352\Temp\his_temp_1_2.htm#שמות פרק-כה-{טז}!)**וְנָתַתָּ אֶל הָאָרֹן** – ונתת בארון. **אֵת הָעֵדֻת** – את לוחות הברית, ולמה נקרא שם עדות? כי התורה היא עדות לזה שד' בחר בעם ישראל, אוהב אותם ונותן להם את התורה. **אֲשֶׁר אֶתֵּן אֵלֶיךָ** – לאחר שירד מן ההר. הזכרנו שהלוחות היו מונחות שוכבים, (כמו ספר תורה של אשכנזים בזמן קריאת התורה). התלמידים הזכירו שגם שברי הלוחות היו מונחים בארון.

**הכפורת.** דגשים: שאיננו יודעים איך היה נראה כל דבר. הקדושה הגדולה שהייתה במקום הזה – בין שני הכרובים.

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{יז}!) **וְעָשִׂיתָ כַפֹּרֶת** – מכסה, [כמו "וכפרת אותה מבית ומחוץ"[[11]](#footnote-11)]. **זָהָב טָהוֹר אַמָּתַיִם וָחֵצִי אָרְכָּהּ וְאַמָּה וָחֵצִי רָחְבָּהּ** – כאורך ורוחב הארון. גובהה היה טפח. דבר זה לא מוזכר בתורה, אז איך אנו יודעים? תורה שבע"פ. הרי משה רבינו היה בהר 40 יום, ודאי שד' לא רק אמר לו את פרשיות תרומה תצווה ותחילת כי תשא, אלא הרחיב רבות בפרטי ההלכות ובעוד דברים רבים.

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{יח}!) **וְעָשִׂיתָ שְׁנַיִם כְּרֻבִים זָהָב** – כ"רביא", בארמית, כדמות תינוקות. הפרצוף כמו תינוק, איננו יודעים איך בדיוק נראה כל הכרוב. **מִקְשָׁה תַּעֲשֶׂה אֹתָם** –מחתיכת זהב אחת, על ידי הקשה בפטיש[[12]](#footnote-12). הכיצד? עושה טס זהב עבה, ועל ידי הקשה בפטיש היה מושך את הזהב כלפי מעלה (כמו פלסטלינה) עד שהיה יוצר מזה את הכרובים. הזהב הוא חומר חזק וגמיש, ולכן היה אפשר למשוך אותו למעלה (כך הסביר לי הרב נחום, ויש לעיין, כי אפשר גם להסביר שהיה גוש גדול והיו מכים בפטיש ועושים מעין פיסול. וצ"ע). **מִשְּׁנֵי קְצוֹת הַכַּפֹּרֶת** – משני הצדדים של האורך של הכפורת.

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{יט}!) **וַעֲשֵׂה כְּרוּב אֶחָד מִקָּצָה מִזֶּה וּכְרוּב אֶחָד מִקָּצָה מִזֶּה מִן הַכַּפֹּרֶת תַּעֲשׂוּ אֶת הַכְּרֻבִים** – התורה מסבירה כיצד יהיו מקשה אחת – יש לעשות כפורת וממן הכפורת לעשות את הכרובים, כמו שביארנו לעיל. **עַל שְׁנֵי קְצוֹתָיו:**

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{כ}!) **וְהָיוּ הַכְּרֻבִים פֹּרְשֵׂי כְנָפַיִם לְמַעְלָה** – הכנפים שלהם יהיו כלפי מעלה ולא צמודים לגוף. כמו נשיאת כפים של הכהנים (מדרש).[[13]](#footnote-13) **סֹכְכִים בְּכַנְפֵיהֶם עַל הַכַּפֹּרֶת** – כמין סכך לכפורת, סוככים - מכסים. **וּפְנֵיהֶם אִישׁ אֶל אָחִיו**  - אחד מול השני, **אֶל הַכַּפֹּרֶת יִהְיוּ פְּנֵי הַכְּרֻבִים** – פניהם יהיו גם קצת כלפי מטה. (שמנו לב לסתירה בדברים, והסברנו שהם גם אחד מול השני וגם כלפי מטה).[[14]](#footnote-14)

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{כא}!) **וְנָתַתָּ אֶת הַכַּפֹּרֶת עַל הָאָרֹן מִלְמָעְלָה** – לכסות בו את הארון. **וְאֶל הָאָרֹן תִּתֵּן** – לפני נתינת הכפורת **אֶת הָעֵדֻת** – את לוחות הברית. **אֲשֶׁר אֶתֵּן אֵלֶיךָ:**

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{כב}!) **וְנוֹעַדְתִּי לְךָ שָׁם** – מלשון מועד, זמן, אזדמן לך לדבר עימך בזמנים מיוחדים. **וְדִבַּרְתִּי אִתְּךָ מֵעַל הַכַּפֹּרֶת**  - משם היה הקול יוצא. **מִבֵּין שְׁנֵי הַכְּרֻבִים אֲשֶׁר עַל אֲרֹן הָעֵדֻת** – שם מתרכזת כל הקדושה של התורה. **אֵת כָּל אֲשֶׁר אֲצַוֶּה אוֹתְךָ אֶל בְּנֵי יִשְׂרָאֵל** – וכך היה קורה כל תקופת המדבר.[[15]](#footnote-15)

**השולחן.** דגשים: מיוחדותו של הלחם שהיה נשאר טרי ושהיו שבעים ממנו.

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{כג}!) **וְעָשִׂיתָ שֻׁלְחָן עֲצֵי שִׁטִּים אַמָּתַיִם אָרְכּוֹ וְאַמָּה רָחְבּוֹ וְאַמָּה וָחֵצִי קֹמָתוֹ[[16]](#footnote-16)** - תפקידו של השולחן היה לשים עליו את לחם הפנים. דיברנו בהרחבה על לחם הפנים. היו 12 לחמים, כל חלה שני עשרונים[[17]](#footnote-17), ישנם שני מערכות, בכל מערכת יש 6 חלות זו על גב זו. כיצד אופים? לוקחים 24 סאים חיטים ומנפים ב11 נפות, מהם עושים חלות מצות. אורך כל חלה 10 טפחים ורוחבה 5[[18]](#footnote-18) טפחים וגובהה 7 אצבעות[[19]](#footnote-19), את האורך של החלה כופלים למעלה, וכך יוצא חלה 6 טפחים על 5. את אורך החלה שמים לאורך השולחן, וכך שתי חלות ממלאים את כל אורך השולחן. רוחב החלה הינו 5 טפחים כך שנשאר טפח אחד פנוי, ונראה שעליו היו שמים את הבזיכים של הלבונה. את החלות היו אופים לפני שבת, ושומרים אותם בדפוס של זהב עד שבת בבקר[[20]](#footnote-20), אז היו 4 כהנים לוקחים את הלחמים והבזיכים (2 כהנים לחמים ו2 כהנים בזיכים), ותוך כדי 4 כהנים מכניסים, כדי שלא יהיה רגע שהשולחן יהיה פנוי מלחם. הלחם חולק בין המשמר הנכנס והמשמר היוצא. השולחן מבטא את הפרנסה, מכאן אמרו שהרוצה להעשיר יצפין כי השולחן בצפון.

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{כד}!) **וְצִפִּיתָ אֹתוֹ זָהָב טָהוֹר** – התלבטנו אם הציפוי הוא מלמעלה ומלמטה או רק מלמעלה. נראה ברור שהרגלים מצופות (במדרש – רק מלמעלה). **וְעָשִׂיתָ לּוֹ זֵר זָהָב סָבִיב** – כמו כתר לשולחן. אפה צריך לעשות את הזר? זה מפורט בפסוק הבא. איננו יודעים בדיוק כיצד נראה הזר.

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{כה}!) **וְעָשִׂיתָ לּוֹ מִסְגֶּרֶת טֹפַח** – גובה טפח. **סָבִיב** – מסביב לשולחן, משפת השולחן כלפי מעלה, מטרת המסגרת לנוי או למנוע מהלחם לפול מעל השולחן (התלמידים). **וְעָשִׂיתָ זֵר זָהָב לְמִסְגַּרְתּוֹ סָבִיב** – כפי שהוזכר בפסוק הקודם.

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{כו}!) **וְעָשִׂיתָ לּוֹ אַרְבַּע טַבְּעֹת זָהָב** – נראה שהטבעות היו לרוחב השולחן, ע"מ שהנושאים את השולחן יעמדו לאורך ויוכלו ללכת עם השולחן בריווח, כמו שלמדנו על הארון. (יש בזה מחלוקת). **וְנָתַתָּ אֶת הַטַּבָּעֹת עַל אַרְבַּע הַפֵּאֹת** – הצדדים. **אֲשֶׁר לְאַרְבַּע רַגְלָיו** – אפה בדיוק?

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{כז}!) **לְעֻמַּת הַמִּסְגֶּרֶת** – מתחת המסגרת (רשב"ם). **תִּהְיֶיןָ הַטַּבָּעֹת לְבָתִּים לְבַדִּים** – הם ישמשו בתים - מקום - בו יכניסו את הבדים. **לָשֵׂאת אֶת הַשֻּׁלְחָן:**

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{כח}!) **וְעָשִׂיתָ אֶת הַבַּדִּים עֲצֵי שִׁטִּים וְצִפִּיתָ אֹתָם זָהָב וְנִשָּׂא בָם אֶת הַשֻּׁלְחָן** – כאן אין ציווי ש"לא יסורו ממנו" כמו בארון, למדנו מזה שהבדים היו במקום אחר, והונחו בטבעות רק בזמן הנשיאה.

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{כט}!) **וְעָשִׂיתָ קְּעָרֹתָיו** – תבניות שהיו בדפוס הלחם, אחת מברזל לזמן האפיה, ואחת מזהב בו היה מונח הלחם אחר האפיה, עד שהגיע שבת בבקר אז הניחו אותו על השולחן[[21]](#footnote-21). **וְכַפֹּתָיו** – מעין קערית עמוקה, בה היו שמים קומץ לבונה. והיו שנים כאלו. את הלבונה היו מקטירים לפני שהכהנים אכלו את הלחמים. **וּקְשׂוֹתָיו** - חצאי קנים חלולים. מה היו עושים איתם? היו מניחים מעל לכל לחם שלושה כאלו, ומעליהם היה אפשר להניח את הלחם הנוסף, כך היו 6 קומות של לחמים. ולמה לא להניח לחם על לחם ישירות? כי אז היה הלחם מתעפש, כיון שלא היה מקבל אוויר (אמנם בכל מקרה היה פה נס שנשאר טרי). **וּמְנַקִּיֹּתָיו** – עמודים שהיו מצידי השולחן מתנשאים לגובה, עד סוף מערכת הלחמים. ומה מטרתן? עליהם היו משעינים את הקשוות. כי אם הקשוות היו מונחים על הלחם שמתחתן היו הקשוות מועכים את הלחם, אך כעת הם מונחים על המנקיות[[22]](#footnote-22). **אֲשֶׁר יֻסַּךְ בָּהֵן** – יכוסה בהם, יוסך, מלשון סכך. אלו הקשוות, שכיוון שהיו מונחות על הלחם נחשב הדבר שהם מכסים אותו. **זָהָב טָהוֹר תַּעֲשֶׂה אֹתָם:[[23]](#footnote-23)**

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{ל}!) **וְנָתַתָּ עַל הַשֻּׁלְחָן לֶחֶם פָּנִים** – למה נקרא כן? כי היו לו פנים הרבה, כלומר הרבה צדדים. לא הרחבנו בתיאור הלחם (רק הזכרנו שקיפלו את הקצוות של האורך כלפי מעלה ואולי גם כלפי פנים). **לְפָנַי תָּמִיד** – הלחם היה כל השבוע, ובנס היה נשאר טרי וחם, בשבת היו מוציאים את הלחם ומחלקים אותו לכהנים (וכ"א אכל כזית ושבע ממנו), ותוך כדי הוצאת הלחמים מן השולחן היו מכניסים לחמים אחרים אותם אפו כבר מער"ש.

**המנורה.** דגשים: יופיה של המנורה. הקושי בעשייתה. הקדושה שהיה זוכה מי שהיה רואה אותה (רמב"ם. הרבה יותר מההתפעלות שיש לנו מהמנורה שבעיר העתיקה)

[**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{לא}!)דיברנו על כך שאנו עושים את כלי המשכן וביחוד את המנורה כמה שיותר יפה לכבודו של ד'[[24]](#footnote-24). המנורה הייתה מאירה[[25]](#footnote-25), זה מבטא את האור והחכמה, והרוצה להחכים ידרים. **וְעָשִׂיתָ מְנֹרַת[[26]](#footnote-26) זָהָב טָהוֹר** – זהב מזוקק. **מִקְשָׁה** – עשויה מגוש אחד, ועל ידי הקשה בפטיש נוצרת המנורה, ולא מחברים חלקים חלקים. **תֵּעָשֶׂה[[27]](#footnote-27) הַמְּנוֹרָה יְרֵכָהּ** – הבסיס שלה (ה' עם מפיק – ה' הידיעה), כמין תיבה עם שלוש רגלים. **וְקָנָהּ** – הקנה האמצעי, שהוא עיקר המנורה. **גְּבִיעֶיהָ** – כמין כוסות צרים שהיו לנוי. **כַּפְתֹּרֶיהָ** – כמו תפוחים[[28]](#footnote-28). **וּפְרָחֶיהָ** – עיטור של פרח. **מִמֶּנָּה יִהְיוּ** – כל אלו יצאו מאותו גוש, ולא יצרף אותם לאחר מכן.

[**(לב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{לב}!) **וְשִׁשָּׁה קָנִים יֹצְאִים מִצִּדֶּיהָ** – מהקנה המרכזי. המילה "מנורה" משמעותה הקנה המרכזי, שהוא עיקר המנורה (רק בהתחלה כשכתוב 'מנורה' הכוונה לכל המנורה[[29]](#footnote-29)[[30]](#footnote-30)). **שְׁלֹשָׁה קְנֵי מְנֹרָה מִצִּדָּהּ הָאֶחָד וּשְׁלֹשָׁה קְנֵי מְנֹרָה מִצִּדָּהּ הַשֵּׁנִי:**

[**(לג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{לג}!) **שְׁלֹשָׁה גְבִעִים מְשֻׁקָּדִים** – מצויירים[[31]](#footnote-31). **בַּקָּנֶה הָאֶחָד כַּפְתֹּר וָפֶרַח[[32]](#footnote-32)** – בקצה הקנה מלמעלה היו שלושה גביעים, ומעליהם היה כפתור ומעליו פרח[[33]](#footnote-33). **וּשְׁלֹשָׁה גְבִעִים מְשֻׁקָּדִים בַּקָּנֶה הָאֶחָד כַּפְתֹּר וָפָרַח כֵּן לְשֵׁשֶׁת הַקָּנִים הַיֹּצְאִים מִן הַמְּנֹרָה:**

[**(לד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{לד}!) **וּבַמְּנֹרָה** – בקנה המרכזי. **אַרְבָּעָה גְבִעִים מְשֻׁקָּדִים** – שלושה בקנה למעלה כמו שאר הקנים, ואחד נוסף מתחת למקום ממנו יוצאים הקנים. **כַּפְתֹּרֶיהָ וּפְרָחֶיהָ** – היו בקנה שני קנים ושני פרחים – כפתור ופרח מעל לשלושת הגביעים, ועוד קנה ופרח מעל לגביע התחתון. לא ברור אם הגביעים משוקדים או הכפתורים והפרחים[[34]](#footnote-34).

[**(לה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{לה}!) **וְכַפְתֹּר תַּחַת שְׁנֵי הַקָּנִים מִמֶּנָּה** – כפתור בקנה המרכזי במקום שממנו יוצאים שני הקנים. **וְכַפְתֹּר תַּחַת שְׁנֵי הַקָּנִים מִמֶּנָּה וְכַפְתֹּר תַּחַת שְׁנֵי הַקָּנִים מִמֶּנָּה לְשֵׁשֶׁת הַקָּנִים הַיֹּצְאִים מִן הַמְּנֹרָה**– בנוסף היה על הבסיס עוד פרח אחד. אם כן סה"כ היה בקנה המרכזי**:** 4 גביעים, 5 כפתורים, 3 פרחים.[[35]](#footnote-35)

[**(לו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{לו}!) **כַּפְתֹּרֵיהֶם וּקְנֹתָם מִמֶּנָּה יִהְיוּ** – כולם יוצאים מאותה חתיכה של המנורה. **כֻּלָּהּ מִקְשָׁה אַחַת זָהָב טָהוֹר:**

[**(לז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{לז}!) **וְעָשִׂיתָ אֶת נֵרֹתֶיהָ שִׁבְעָה** – בזיכים. כלי קיבול שמעלים אותם על המנורה. הנרות הם לא חלק מהמקשה[[36]](#footnote-36). **וְהֶעֱלָה** – אהרן הכהן. **אֶת נֵרֹתֶיהָ** – הכהן ישים אותה על שבעת הקנים (רשב"ם)[[37]](#footnote-37) **וְהֵאִיר עַל עֵבֶר פָּנֶיהָ** – שיכוון את הפיה שבה הפתילה לכיוון המרכז של המנורה – כלומר לקנה האמצעי.

[**(לח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{לח}!) **וּמַלְקָחֶיהָ** – מלקחיים לאחוז את הפתילות ולסדר אותם במנורה. **וּמַחְתֹּתֶיהָ** – מעין יעה לשים בתוכו את הפתילות ואת מותר השמן בסוף השימוש בהם (רשב"ם). **זָהָב טָהוֹר[[38]](#footnote-38):**

[**(לט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{לט}!) **כִּכָּר זָהָב טָהוֹר** – 42 ק"ג [יש דיעות בזה]. **יַעֲשֶׂה אֹתָהּ אֵת כָּל הַכֵּלִים הָאֵלֶּה** – גם את כל הכלים האלו, כלומר - הכיכר צריך להספיק גם למלקחיה ומחתותיה[[39]](#footnote-39).

[**(מ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כה-{מ}!) **וּרְאֵה וַעֲשֵׂה בְּתַבְנִיתָם אֲשֶׁר אַתָּה מָרְאֶה בָּהָר** – אי אפשר להסביר איך נראה בדיוק הפרח והכפתור וכדומה, לכן הראה הקב"ה למשה כיצד צריכה המנורה להיראות.**[[40]](#footnote-40)**

**יריעות המשכן.**

פרק כ"ו [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{א}!) **[[41]](#footnote-41)וְאֶת הַמִּשְׁכָּן תַּעֲשֶׂה עֶשֶׂר יְרִיעֹת** – חתיכות. יריעות אלו נקראים 'משכן'[[42]](#footnote-42). **שֵׁשׁ** – פשתן. **מָשְׁזָר** – השש יהיה שזור, כלומר מחובר (קלוע), במה? **וּתְכֵלֶת** – בתכלת, יחד עם התכלת. **וְאַרְגָּמָן וְתֹלַעַת שָׁנִי כְּרֻבִים** – מצוירים, שהיה אורג תוך כדי האריגה[[43]](#footnote-43) ציור של ארי מצד זה ושל נשר מצד זה. **מַעֲשֵׂה חֹשֵׁב** – מעשה של אומן, שם האומנות הוא: 'חושב', חושב זה אורג. צריך מישהו מומחה לעשות זאת. **תַּעֲשֶׂה אֹתָם** – כל חוט היה עשוי מששה חוטים, ואת ארבעת הסוגים היו שוזרים יחד, כך שנוצר חוט של 24 חוטים.

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{ב}!) **אֹרֶךְ הַיְרִיעָה הָאַחַת שְׁמֹנֶה וְעֶשְׂרִים בָּאַמָּה וְרֹחַב אַרְבַּע בָּאַמָּה הַיְרִיעָה הָאֶחָת מִדָּה אַחַת לְכָל הַיְרִיעֹת** – תיארנו כמה ענקית ומרשימה הייתה יריעה אחת.

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{ג}!) **חֲמֵשׁ הַיְרִיעֹת תִּהְיֶיןָ חֹבְרֹת אִשָּׁה אֶל אֲחֹתָהּ** – מחוברות בחוט תפירה אחת לשניה (כמו בכפורת – "איש אל אחיו"), **וְחָמֵשׁ יְרִיעֹת חֹבְרֹת אִשָּׁה אֶל אֲחֹתָהּ:**

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{ד}!) **וְעָשִׂיתָ לֻלְאֹת תְּכֵלֶת עַל שְׂפַת הַיְרִיעָה הָאֶחָת מִקָּצָה בַּחֹבָרֶת** – איזו יריעה? שנמצאת בקצה של היריעות המחוברות. **וְכֵן תַּעֲשֶׂה בִּשְׂפַת הַיְרִיעָה הַקִּיצוֹנָה בַּמַּחְבֶּרֶת[[44]](#footnote-44) הַשֵּׁנִית:**

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{ה}!) **חֲמִשִּׁים לֻלָאֹת תַּעֲשֶׂה בַּיְרִיעָה הָאֶחָת וַחֲמִשִּׁים לֻלָאֹת תַּעֲשֶׂה בִּקְצֵה הַיְרִיעָה אֲשֶׁר בַּמַּחְבֶּרֶת הַשֵּׁנִית מַקְבִּילֹת הַלֻּלָאֹת** – צריכות הלולאות להיות אחת מול השניה בצורה מדוייקת. **אִשָּׁה אֶל אֲחֹתָהּ:**

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{ו}!) **וְעָשִׂיתָ חֲמִשִּׁים קַרְסֵי זָהָב** – איננו יודעים כיצד בדיוק היה נראה, אולי כמו טעם זרקא. **וְחִבַּרְתָּ אֶת הַיְרִיעֹת אִשָּׁה אֶל אֲחֹתָהּ בַּקְּרָסִים וְהָיָה הַמִּשְׁכָּן אֶחָד** – על ידי חיבור היריעות כל המשכן הינו אחד.

כיצד שמו את יריעות המשכן? כיסוי היריעות לרוחב (40 אמות): היריעות כיסו את כל הגג, ואת כל הצד המערבי למעט אמה אחת שנשארה מגולה[[45]](#footnote-45) [30 אמות כיסו את גג המשכן, עוד אמה אחת כיסתה את עובי הקרשים שבצד מערב מלמעלה, ו9 האמות הנותרות השתפלו מצד מערב וכיסו את הקרשים]

כיסוי היריעות לאורך (28 אמות): היריעות כיסו את הגג לרוחבו ואת שני הצדדים 8 אמות לכל צד. נותרו 2 אמות מצד צפון ודרום שלא היו מכוסות [10 אמות כיסו את חלל המשכן לרוחבו, עוד 2 אמות כיסו את עובי הקרשים מצד צפון ודרום מלמעלה. 16 האמות הנותרות השתפלו לשני צידי המשכן].

התוספת שהוסיפו יריעות העיזים ברוחב (עוד 4 אמות): מצד מערב - כיסו את האמה שנותרה גלויה. מצד מזרח – אמה אחת כיסתה את עובי הקרשים מלמעלה, ועוד 2 אמות השתפלו כלפי מטה. התוספת שהוסיפו יריעות העיזים באורך (עוד 2 אמות): הם כיסו עוד אמה מכאן ואמה מכאן, אמה אחת נשארה גלויה מצד צפון ודרום, זאת אמת האדנים.[[46]](#footnote-46)

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{ז}!) **וְעָשִׂיתָ יְרִיעֹת עִזִּים לְאֹהֶל עַל הַמִּשְׁכָּן** – לכיסוי. מה מטרת האוהל? לשמור, כך יריעות העיזים שמרו על המשכן - כלומר – על יריעות המשכן. **עַשְׁתֵּי עֶשְׂרֵה** – אחד עשר **יְרִיעֹת תַּעֲשֶׂה אֹתָם:**

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{ח}!) **אֹרֶךְ הַיְרִיעָה הָאַחַת שְׁלֹשִׁים בָּאַמָּה** – יש כאן תוספת של שתי אמות לאורך. **וְרֹחַב אַרְבַּע בָּאַמָּה הַיְרִיעָה הָאֶחָת מִדָּה אַחַת לְעַשְׁתֵּי עֶשְׂרֵה יְרִיעֹת** – יש כאן תוספת של 4 אמות לרוחב.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{ט}!) **וְחִבַּרְתָּ אֶת חֲמֵשׁ הַיְרִיעֹת לְבָד וְאֶת שֵׁשׁ הַיְרִיעֹת לְבָד** – בחוט תפירה. **וְכָפַלְתָּ אֶת הַיְרִיעָה הַשִּׁשִּׁית אֶל מוּל פְּנֵי הָאֹהֶל** – כלומר 2 אמות, שהם חצי היריעה השישית יהיו בצד מזרח, הנקרא פני האוהל, כי ממנו נכנסים למשכן. אלו 2 אמות שהשתפלו בצד מזרח, ואע"פ שמשם נכנסים וא"א לכסות את כל הפתח, היו 2 אמות העליונות מכוסות, כמו כלה שמכסה את פניה, כך המשכן מבטא את הצניעות.

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{י}!) **וְעָשִׂיתָ חֲמִשִּׁים לֻלָאֹת** – לא כתוב ממה היו עשויים הלולאות, סביר להניח שהיו עשויים מיריעות עיזים.[[47]](#footnote-47) **עַל שְׂפַת הַיְרִיעָה הָאֶחָת הַקִּיצֹנָה בַּחֹבָרֶת וַחֲמִשִּׁים לֻלָאֹת עַל שְׂפַת הַיְרִיעָה הַחֹבֶרֶת הַשֵּׁנִית:**

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{יא}!) **וְעָשִׂיתָ קַרְסֵי נְחֹשֶׁת חֲמִשִּׁים[[48]](#footnote-48)** **וְהֵבֵאתָ אֶת הַקְּרָסִים בַּלֻּלָאֹת וְחִבַּרְתָּ אֶת הָאֹהֶל וְהָיָה אֶחָד:**

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{יב}!) **וְסֶרַח הָעֹדֵף** – התוספת העודפת **בִּירִיעֹת הָאֹהֶל** – שעודפת על יריעות המשכן **חֲצִי הַיְרִיעָה הָעֹדֶפֶת** – לא בדיוק חצי יריעה, כי היתה רק אמה אחת (וצ"ע). **תִּסְרַח** – תתווסף **עַל אֲחֹרֵי הַמִּשְׁכָּן** – הצד האחורי הוא צד מערב, שם כיסו יריעות האוהל אמה אחת יותר מיריעות המשכן.

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{יג}!) **וְהָאַמָּה מִזֶּה וְהָאַמָּה מִזֶּה בָּעֹדֵף** – שתי האמות שעודפות – שנוספות **בְּאֹרֶךְ יְרִיעֹת הָאֹהֶל** – יתר על יריעות המשכן **יִהְיֶה סָרוּחַ** – מתווסף **עַל צִדֵּי הַמִּשְׁכָּן מִזֶּה וּמִזֶּה לְכַסֹּתוֹ** – מכל צד אמה אחת.

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{יד}!) **וְעָשִׂיתָ מִכְסֶה לָאֹהֶל** – מפאת כבודו של המשכן, הוסיפו עוד 2 יריעות שכיסו רק את גג האוהל – 30 אמות על 10. **עֹרֹת אֵילִם מְאָדָּמִים וּמִכְסֵה עֹרֹת תְּחָשִׁים מִלְמָעְלָה** – אחד על השני.[[49]](#footnote-49)

**קרשי המשכן.**

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{טו}!) **וְעָשִׂיתָ אֶת הַקְּרָשִׁים לַמִּשְׁכָּן** – הקרשים בה' הידיעה. ראינו את רש"י שמדובר על הקרשים הידועים שהביא שנטע יעקב אבינו.[[50]](#footnote-50) **עֲצֵי שִׁטִּים עֹמְדִים** – ולא שוכבים זה על גבי זה.

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{טז}!) **עֶשֶׂר אַמּוֹת אֹרֶךְ הַקָּרֶשׁ וְאַמָּה וַחֲצִי הָאַמָּה** – אמה וחצי. **רֹחַב הַקֶּרֶשׁ הָאֶחָד** – ועובי הקרש אמה (רש"י).

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{יז}!) **שְׁתֵּי יָדוֹת** – שתי יתדות. ישנם שתי בליטות היוצאות מן הקרש, אליהם יכניסו את האדנים (במטרה לייצב[[51]](#footnote-51), או שמיועד רק ליופי). כיצד עושים בליטות אלו? חותכים חלק מן הקרש בעובי אמה, באופן שנשארים 2 יתדות (הדגמנו בתפוח שחתכתי אותו בצורת 2 יתדות. ונקראו ידות כי הם בולטים כמו יד מן הגוף, אבע"ז[[52]](#footnote-52)). **לַקֶּרֶשׁ הָאֶחָד מְשֻׁלָּבֹת אִשָּׁה אֶל אֲחֹתָהּ** – כמו שלבים של סולם, שהם אחד ליד השני, וכמו שלבים של סולם שהשלב נתקע בתוך הסולם[[53]](#footnote-53). **כֵּן תַּעֲשֶׂה לְכֹל קַרְשֵׁי הַמִּשְׁכָּן:**

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{יח}!) **וְעָשִׂיתָ אֶת הַקְּרָשִׁים לַמִּשְׁכָּן עֶשְׂרִים קֶרֶשׁ** – סה"כ 30 אמות. **לִפְאַת נֶגְבָּה תֵימָנָה**[[54]](#footnote-54) – לצד דרום. [לפני כן פאת היה קצה וכאן הכוונה צד]. דרום נקרא גם נגב כי הוא מנוגב ממים[[55]](#footnote-55).

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{יט}!) **וְאַרְבָּעִים אַדְנֵי כֶסֶף תַּעֲשֶׂה תַּחַת עֶשְׂרִים הַקָּרֶשׁ שְׁנֵי אֲדָנִים תַּחַת הַקֶּרֶשׁ הָאֶחָד לִשְׁתֵּי יְדֹתָיו** – כל אדן מקיף את היד מכל צדדיו. **וּשְׁנֵי אֲדָנִים תַּחַת הַקֶּרֶשׁ הָאֶחָד לִשְׁתֵּי יְדֹתָיו:**

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{כ}!) **וּלְצֶלַע** – ולצד **הַמִּשְׁכָּן הַשֵּׁנִית לִפְאַת צָפוֹן עֶשְׂרִים קָרֶשׁ:**

**[(כא)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-כו-{כא}!) וְאַרְבָּעִים אַדְנֵיהֶם כָּסֶף שְׁנֵי אֲדָנִים תַּחַת הַקֶּרֶשׁ הָאֶחָד וּשְׁנֵי אֲדָנִים תַּחַת הַקֶּרֶשׁ הָאֶחָד** – (מה מתחדש בפסוק הזה? כשנלמד ירושלמי נדע...).

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{כב}!) **וּלְיַרְכְּתֵי הַמִּשְׁכָּן** – ולסוף המשכן, הצד האחורי של המשכן נקרא סוף. (גם החלק התחתון של הגוף שלנו – הרגל – נקרא ירך). **יָמָּה** – בצד מערב, (הצד שבו נמצא הים). **תַּעֲשֶׂה שִׁשָּׁה קְרָשִׁים[[56]](#footnote-56):**

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{כג}!) **וּשְׁנֵי קְרָשִׁים תַּעֲשֶׂה לִמְקֻצְעֹת הַמִּשְׁכָּן** – בנוסף לששת הקרשים תוסיף עוד 2 קרשים בצדדים של המשכן, בצדדים של איזה צד במשכן? **בַּיַּרְכָתָיִם** – בצד המערבי, שהוא סוף המשכן (כנלענ"ד). א"כ בצד מערב ישנם 8 קרשים. במה שונים השנים שבקצוות? הם לא חלק מחלל המשכן, אלא הם צמודים לקרשים של צד צפון ודרום (למעט חצי אמה מכל אחד מהם שהיא כן חלק מחלל המשכן). א"כ בחלל של צד מערב יש 10 אמות: 9 אמות של 6 הקרשים המוזכרים בפסוק כ"ב, ועוד שני חצאי אמות של שני הקרשים שבמקוצעות.

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{כד}!) **וְיִהְיוּ תֹאֲמִים מִלְּמַטָּה** – הקרשים צריכים להיות כמו תאומים – צמודים זה לזה מלמטה, שהאדנים לא יהיו יותר רחבים מעובי הקרש, ואז יהיה הפסק בין קרש לקרש. **וְיַחְדָּו** – וכל שני קרשים יחד **יִהְיוּ תַמִּים** – תואמים, כלומר מחוברים זה לזה. **עַל רֹאשׁוֹ** – בראש הקרשים, כיצד? **אֶל הַטַּבַּעַת הָאֶחָת** – תהיה טבעת [זהב, רש"י לקמן] שמחברת ביניהם. עושים חריץ בכל אחד מקצוות הקרש, ומכניסים טבעת בצורת מלבן שדופן אחת נכנסת לחריץ זה ודופן שני לחריץ השני. טבעות אלו יצבו וחיזקו את הקרשים לבל יפלו. **כֵּן יִהְיֶה לִשְׁנֵיהֶם לִשְׁנֵי הַמִּקְצֹעֹת יִהְיוּ** – גם בשני הקצוות עשו כן. [כיצד? חרצו חריץ בקרש הקיצוני שבצד צפון לכל רחבו, וכנגדו חרצו חריץ בקרש שבצד מערב, אלא שבצד מערב החריץ היה לא לכל אורך הקרש, אלא רק אמה, כך שהיו שני החריצים זה מול זה, ועליהם שמו את הטבעת. לא הסברתי זה].

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{כה}!) **וְהָיוּ שְׁמֹנָה קְרָשִׁים[[57]](#footnote-57)** - בצד מערב **וְאַדְנֵיהֶם כֶּסֶף שִׁשָּׁה עָשָׂר אֲדָנִים שְׁנֵי אֲדָנִים תַּחַת הַקֶּרֶשׁ הָאֶחָד וּשְׁנֵי אֲדָנִים תַּחַת הַקֶּרֶשׁ הָאֶחָד:**

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{כו}!) **וְעָשִׂיתָ בְרִיחִם** – מוטות המחברים את הקרשים זה לזה, שהרי הטבעות לא מספיקות בשביל ליצב את הקרשים בלי שיזוזו כלל, ולזה מיועדים המוטות. [כל דבר שמחבר בין שנים נקרא בריח, כמו בריח של הדלת[[58]](#footnote-58)]. **עֲצֵי שִׁטִּים חֲמִשָּׁה לְקַרְשֵׁי צֶלַע הַמִּשְׁכָּן הָאֶחָד** – היו שני בריחים זה לצד זה בדופן מלמעלה, שנים זה לצד זה מלמטה ועוד אחד ארוך באמצע. שני הבריחים העליונים, וכן התחתונים היו כל אחד של 15 אמות, והוכנסו בתוך טבעות שהוצמדו לקרשים מבחוץ.

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{כז}!) **וַחֲמִשָּׁה בְרִיחִם לְקַרְשֵׁי צֶלַע הַמִּשְׁכָּן הַשֵּׁנִית** – 'האחד' ו'השנית' זה צד צפון ודרום. **וַחֲמִשָּׁה בְרִיחִם לְקַרְשֵׁי צֶלַע הַמִּשְׁכָּן לַיַּרְכָתַיִם יָמָּה** – צד מערב, שהוא סוף המשכן. שמנו לב שבצד צפון ודרום היה בריח באורך 15 אמות, ואם כן לכאורה די היה לצד מערב בריח אחד באורך 12 אמות, אך התורה לימדה אותנו שגם שם צריך שני בריחים למעלה ושנים למטה.

**[(כח)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-כו-{כח}!) וְהַבְּרִיחַ הַתִּיכֹן** – האמצעי (כמו ישיבה תיכונית). **בְּתוֹךְ הַקְּרָשִׁים** – הוא לא היה בטבעות בחוץ, אלא עשו חור בקרשים, שם היה מועבר הבריח הזה. **מַבְרִחַ מִן הַקָּצֶה אֶל הַקָּצֶה** – מחבר את הקרשים מקצה לקצה של הדופן.[[59]](#footnote-59)

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{כט}!) **וְאֶת הַקְּרָשִׁים תְּצַפֶּה זָהָב[[60]](#footnote-60) וְאֶת טַבְּעֹתֵיהֶם תַּעֲשֶׂה זָהָב בָּתִּים לַבְּרִיחִם** – כלומר איזה טבעות תעשה זהב? אלו שמשמשים בתים לבריחים. **וְצִפִּיתָ אֶת הַבְּרִיחִם זָהָב** – כיצד ציפו אותם זהב? היו עושים קנים חצויים עשויים זהב ומחברים אותם מטבעת לטבעת, ואח"כ משחילים את הבריחים לתוך קנים אלו, ובכך היו הבריחים מצופים זהב.

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{ל}!) **וַהֲקֵמֹתָ** – ותקים, אתה וכל המסייעים לך. (אבע"ז, ובאוה"ח – משה לבד הקימו). **אֶת הַמִּשְׁכָּן כְּמִשְׁפָּטוֹ אֲשֶׁר הָרְאֵיתָ בָּהָר** – אשר אראה לך בהר סיני, אז למה כתוב "הראית" בלשון עבר? כי כאשר אתה תקים יהיה נכון להגיד בלשון עבר.

**הפרוכת. מיקום הכלים. המסך.** דגשים: הבדלי הקדושה בין הקודש לקודש הקודשים.

[**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{לא}!) **וְעָשִׂיתָ פָרֹכֶת** – מחיצה. **תְּכֵלֶת וְאַרְגָּמָן וְתוֹלַעַת שָׁנִי וְשֵׁשׁ מָשְׁזָר** – כל אלו שזורים. **מַעֲשֵׂה חֹשֵׁב** – מעשה של אומן שנקרא 'חושב' (כמו שיש סנדלר ובנאי), זהו האורג. הייתה זו אריגה מיוחדת במינה: עשו אריגה אחת שנראתה משני צדדים, אך בכל צד יצא ציור שונה, וזו אומנות מיוחדת מאוד[[61]](#footnote-61)). **יַעֲשֶׂה אֹתָהּ כְּרֻבִים** – ציורים מכל צד. איזה ציורים? לא מפורש. (ראינו ברש"י לעיל שהיה ציור של אריה ונשר.)

[**(לב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{לב}!) **וְנָתַתָּה אֹתָהּ עַל אַרְבָּעָה עַמּוּדֵי שִׁטִּים מְצֻפִּים זָהָב וָוֵיהֶם זָהָב** – נקרא וו, כי זה דומה לאות 'ואו'. **עַל אַרְבָּעָה אַדְנֵי כָסֶף** – לכל עמוד אדן אחד, ולא כמו בעמודי המשכן שיש שני אדנים לעמוד. שאלו התלמידים – איך זה עמד? אין טבעות ואין בריחים, ואפילו אין שני עמודים צמודים זה לזה?! אולי כיוון ששם לא היה רוח לא היה צריך. אך זאת שאלה גם לגבי עמודי החצר והמסך.

[**(לג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{לג}!) **וְנָתַתָּה אֶת הַפָּרֹכֶת תַּחַת הַקְּרָסִים** – הפרוכת נמצאת בשליש המשכן לצד מערב, איך אנחנו יודעים? יריעות המשכן כיסו את הגג, הקרסים נמצאים אחרי 20 אמה, התורה אומרת לנו שהפרוכת תהיה מתחת הקרסים, א"כ הפרכות בשליש האחרון של המשכן. **וְהֵבֵאתָ שָׁמָּה מִבֵּית לַפָּרֹכֶת אֵת אֲרוֹן הָעֵדוּת** – ארון בו נמצאת התורה שנקרא עדות. **וְהִבְדִּילָה הַפָּרֹכֶת לָכֶם בֵּין הַקֹּדֶשׁ וּבֵין קֹדֶשׁ הַקֳּדָשִׁים** – כי יש הבדל לא רק בין קודש לחול אלא גם בין הקדש לקדש הקודשים.

[**(לד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{לד}!) **וְנָתַתָּ אֶת הַכַּפֹּרֶת עַל אֲרוֹן הָעֵדֻת בְּקֹדֶשׁ הַקֳּדָשִׁים** – גם בתוך קדש הקדשים יש הבדלי קדושות, העיקר זה ארון הקדש, וגם בארון יש הבדלה – הכפורת.

[**(לה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{לה}!) מיקומם של הכלים: **וְשַׂמְתָּ אֶת הַשֻּׁלְחָן מִחוּץ לַפָּרֹכֶת** – לא ממש צמוד לדופן הצפונית, כי צריכים הכהנים להכניס את לחם הפנים, ולכן מרחיקים 2 וחצי אמות מהדופן הצפונית. **וְאֶת הַמְּנֹרָה נֹכַח הַשֻּׁלְחָן** – מול השולחן, גם 2 וחצי אמות במרחק מהדופן. (הזכרנו "הרוצה להחכים ידרים ולהעשיר יצפין"[[62]](#footnote-62)) **עַל צֶלַע הַמִּשְׁכָּן תֵּימָנָה וְהַשֻּׁלְחָן תִּתֵּן עַל צֶלַע צָפוֹן** – צד צפון.[[63]](#footnote-63)

[**(לו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{לו}!) **וְעָשִׂיתָ מָסָךְ** – וילון **לְפֶתַח הָאֹהֶל** – צד מזרח. **תְּכֵלֶת וְאַרְגָּמָן וְתוֹלַעַת שָׁנִי וְשֵׁשׁ מָשְׁזָר מַעֲשֵׂה רֹקֵם** – אומן שנקרא רוקם. זהו ציור שנמצא על גבי המסך, ולא בתוכו, זהו ציור בצד אחד.

[**(לז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כו-{לז}!) **וְעָשִׂיתָ לַמָּסָךְ חֲמִשָּׁה עַמּוּדֵי שִׁטִּים וְצִפִּיתָ אֹתָם זָהָב וָוֵיהֶם זָהָב וְיָצַקְתָּ לָהֶם חֲמִשָּׁה אַדְנֵי נְחֹשֶׁת** – שלושה הבדלים בין המסך לפרוכת: חמישה עמודים, אדן מנחושת, מעשה רוקם.

**מזבח העולה.** דגשים: הזכות להקריב קורבנות.

פרק כ"ז [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{א}!) **וְעָשִׂיתָ אֶת הַמִּזְבֵּחַ עֲצֵי שִׁטִּים**  - אומר האברבנאל: "המזבח", בה' הידיעה, עם ישראל חיכה וציפה ליום שיהיה להם מזבח במקום בו שוכן ד' עליו יוכלו להקריב את הקורבנות[[64]](#footnote-64) (הם לא ידעו איזה כלים עוד יהיו במשכן, אך דבר אחד הם ידעו – מזבח להקריב קרבנות, זה מה שהיה מאברהם אבינו ועד המעמד הברית). **חָמֵשׁ אַמּוֹת אֹרֶךְ וְחָמֵשׁ אַמּוֹת רֹחַב[[65]](#footnote-65) רָבוּעַ יִהְיֶה הַמִּזְבֵּחַ** – דיברנו על ההבדל בין רבוע למרובע. **וְשָׁלֹשׁ אַמּוֹת קֹמָתוֹ** – גובהו היה עשר אמות (כשיטת ר' יוסי שנפסקה להלכה), אלא שכיוון שעיקר המזבח הוא 3 האמות שלמעלה לכן התורה כתבה 3 אמות (כך משמע ברמב"ם).

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{ב}!) **וְעָשִׂיתָ קַרְנֹתָיו** – בליטה בגובה אמה. **עַל אַרְבַּע פִּנֹּתָיו מִמֶּנּוּ תִּהְיֶיןָ קַרְנֹתָיו** – לא מלבישים קרנות על המזבח, אלא בונים ארבע אמות וחותכים[[66]](#footnote-66). **וְצִפִּיתָ אֹתוֹ נְחֹשֶׁת** – דרגה פחות גדולה, כי זהו מזבח שנמצא מחוץ למשכן. עוד סיבה – כי נחושת הכי פחות נהרס מהאש, לעומת כסף וזהב שעלולים להשחיר (הרב חנניה שפרן)[[67]](#footnote-67).[[68]](#footnote-68)

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{ג}!) **וְעָשִׂיתָ סִּירֹתָיו לְדַשְּׁנוֹ** – מעין סיר בגודל כ 110 ליטר, בו היו שמים את הדשן. הדשן הוא האפר מהקרבנות. **וְיָעָיו** – טס נחושת בלי מחיצות עם מקל לאחוז, בו היו לוקחים את הדשן מהמזבח לסיר. **וּמִזְרְקֹתָיו** – בו היו שמים את הדם. התחתית הייתה שפיצית, כדי שלא יניחו את המזרק והוא יקרש. **וּמִזְלְגֹתָיו** – כלי עם שן או שתי שיניים, בו היו הופכים את הקרבן בכדי שישרף מהר. **וּמַחְתֹּתָיו** – בו היו לוקחים את הגחלים ומעבירים אותם למזבח הקטורת. **לְכָל כֵּלָיו** – את כל כלי המשכן **תַּעֲשֶׂה נְחֹשֶׁת:**

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{ד}!) **וְעָשִׂיתָ לּוֹ מִכְבָּר** – כמו 'כברה', מעין רשת מנחושת שמקיפה אמה בחלק העליון של המזבח. **מַעֲשֵׂה רֶשֶׁת נְחֹשֶׁת וְעָשִׂיתָ עַל הָרֶשֶׁת אַרְבַּע טַבְּעֹת נְחֹשֶׁת עַל אַרְבַּע קְצוֹתָיו[[69]](#footnote-69):**

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{ה}!) **וְנָתַתָּה אֹתָהּ** – את הרשת **תַּחַת כַּרְכֹּב הַמִּזְבֵּחַ מִלְּמָטָּה** – בחלק העליון של המזבח יש בליטת עץ מקושטת, ליופי על המזבח (במרכז הבליטה היה חריץ. כך מיישב מעשה חושב את הסתירה בין רש"י בחומש לרש"י בגמרא). **וְהָיְתָה הָרֶשֶׁת עַד חֲצִי הַמִּזְבֵּחַ** – תחתית הרשת הייתה בחצי המזבח. אם כן, כך היה גובה המזבח: חצי ראשון 5 אמות. אח"כ אמה של מכבר, אח"כ אמה של כרכוב. אח"כ 2 אמות, ולבסוף אמה של קרנות. הכהנים היו הולכים על המזבח, היה להם אמה ללכת, כי באמה על אמה שבאמצע היה את מקום הדשן, ושם היו מניחים את הקרבן. היו קורבנות שמזים על חצי העליון של המזבח, והיו שמזים על חצי המזבח ולמטה, וע"י הכרכוב אפשר לדעת אפה החצי.

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{ו}!) **וְעָשִׂיתָ בַדִּים לַמִּזְבֵּחַ בַּדֵּי עֲצֵי שִׁטִּים וְצִפִּיתָ אֹתָם נְחֹשֶׁת** – לעומת הארון והשולחן שהיו מצופים זהב, כי ערכם רב יותר.

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{ז}!) **וְהוּבָא אֶת בַּדָּיו בַּטַּבָּעֹת וְהָיוּ הַבַּדִּים עַל שְׁתֵּי צַלְעֹת הַמִּזְבֵּחַ בִּשְׂאֵת אֹתוֹ** – רק בזמן הנשיאה, מה שאין כן בארון. (בשולחן לא מפורש, אך נראה שגם שם רק כשנשאו אותו).

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{ח}!) **נְבוּב לֻחֹת תַּעֲשֶׂה אֹתוֹ** – המזבח היה בנוי מלוחות חלולים[[70]](#footnote-70). מה היה בפנים? כל מקום שהגיעו היו ממלאים אותו באדמה. **כַּאֲשֶׁר הֶרְאָה אֹתְךָ בָּהָר כֵּן יַעֲשׂוּ**:

**חצר המשכן.** דגשים: קדושת המשכן, והשמירה סביבו.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{ט}!) **וְעָשִׂיתָ אֵת חֲצַר הַמִּשְׁכָּן[[71]](#footnote-71)** – קדושתו של המשכן כל כך גדולה, שמסביבו היה חצר שמהווה מחיצה נוספת למשכן, זה גם מקום הקרבת הקורבנות[[72]](#footnote-72). **לִפְאַת נֶגֶב תֵּימָנָה קְלָעִים לֶחָצֵר** – שתי וערב עם חורים, דומה לרשת שראינו לפני כן (ראינו תרגום אונקלוס על שני הפסוקים). **שֵׁשׁ מָשְׁזָר** – עשוי רק מפשתן. **מֵאָה בָאַמָּה אֹרֶךְ לַפֵּאָה הָאֶחָת:**

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{י}!) **וְעַמֻּדָיו עֶשְׂרִים** – בלי עמודים הקלעים היו נופלים, צריך למתוח אותם, לכן כל 5 אמות היה עמוד (עמוד אמה, ובין עמוד לעמוד 4 אמות). התורה לא כותבת ממה היו עשויים העמודים, סביר להניח שזה מעצי שיטים. לא כתוב גם אם היו מצופים נחושת או זהב (רק כתוב שהיו חישוקים) [בחיזקוני פסוק ט"ז נראה שהיו מעצי שיטים]. **וְאַדְנֵיהֶם עֶשְׂרִים נְחֹשֶׁת וָוֵי הָעַמֻּדִים** – עליהם היו תולים את הקלעים. כל קלע היה של 5 אמות, בקצה הקלעים מלמעלה היו חוטים, את החוטים האלו היו מחברים לווים. הווים היו מחוברים לטבעות שהיו מונחים על טס שהיה מחובר לעמוד.[[73]](#footnote-73) **וַחֲשֻׁקֵיהֶם כָּסֶף** – חוטי כסף שמסובבים סביב העמוד, לא כתוב האם היו על פני כל העמוד או רק באמצע (ראינו את רש"י שכותב שהוא לא יודע אפה הם היו בדיוק, "למד לשונך לומר איני יודע").

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{יא}!) **וְכֵן לִפְאַת צָפוֹן בָּאֹרֶךְ קְלָעִים מֵאָה אֹרֶךְ וְעַמּוּדָיו עֶשְׂרִים** – שמנו לב שעשרים העמודים מכילים בתוכן 96 אמות, ולכן צריך לומר שמהעמוד העשרים יש עוד 4 אמות של קלעים שהתחברו לעמוד של צד מערב[[74]](#footnote-74). **וְאַדְנֵיהֶם עֶשְׂרִים נְחֹשֶׁת וָוֵי הָעַמֻּדִים וַחֲשֻׁקֵיהֶם כָּסֶף:**

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{יב}!) **וְרֹחַב הֶחָצֵר לִפְאַת יָם קְלָעִים חֲמִשִּׁים אַמָּה עַמֻּדֵיהֶם עֲשָׂרָה וְאַדְנֵיהֶם עֲשָׂרָה:**

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{יג}!) **וְרֹחַב הֶחָצֵר לִפְאַת קֵדְמָה מִזְרָחָה חֲמִשִּׁים אַמָּה** – וכיצד נכנסו מצד מזרח?

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{יד}!) **וַחֲמֵשׁ עֶשְׂרֵה אַמָּה קְלָעִים לַכָּתֵף** – לצד אחד. **עַמֻּדֵיהֶם שְׁלֹשָׁה וְאַדְנֵיהֶם שְׁלֹשָׁה** – מצד מזרח היו נכנסים לחצר, ולכן היה שם שער. כיצד? מכל צד היו 15 אמות, ובמרכז היו 20 אמות שהם היו קצת יותר כלפי חוץ, וכך היה אפשר להיכנס למשכן מהצד.

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{טו}!) **וְלַכָּתֵף הַשֵּׁנִית חְמֵשׁ עֶשְׂרֵה קְלָעִים עַמֻּדֵיהֶם שְׁלֹשָׁה וְאַדְנֵיהֶם שְׁלֹשָׁה:**

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{טז}!) **וּלְשַׁעַר הֶחָצֵר מָסָךְ** – וילון. **עֶשְׂרִים אַמָּה תְּכֵלֶת וְאַרְגָּמָן וְתוֹלַעַת שָׁנִי וְשֵׁשׁ מָשְׁזָר מַעֲשֵׂה רֹקֵם עַמֻּדֵיהֶם אַרְבָּעָה[[75]](#footnote-75) וְאַדְנֵיהֶם אַרְבָּעָ** – דרך לזכור: 4,5,4. 4 עמודי פרוכת, 5 עמודי משכן, 4 עמודי חצר (הרב איתי אפלבויים).

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{יז}!) **כָּל עַמּוּדֵי הֶחָצֵר סָבִיב** – חישבנו שיש 60 עמודים. **מְחֻשָּׁקִים כֶּסֶף וָוֵיהֶם כָּסֶף וְאַדְנֵיהֶם נְחֹשֶׁת:**

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{יח}!) **אֹרֶךְ הֶחָצֵר מֵאָה בָאַמָּה וְרֹחַב חֲמִשִּׁים בַּחֲמִשִּׁים** – חמישים על חמישים שטח פנוי, המשכן היה בחמישים אמה השניות, כך שמאחורי המשכן יש 20 אמה פנויות. **וְקֹמָה חָמֵשׁ אַמּוֹת** – היה ויכוח מה היה יותר גבוה עמודי החצר מהמשכן, ע"מ שהמשכן יהיה מכוסה מפאת קדושתו, או המשכן גבוה יותר מפאת כבודו, וכן שכולם יראו. אמרנו שזה מחלוקת האם כאן זה 5 אמות כפשוטו, או 5 אמות מעל גובה המשכן (מחלוקת ר' יהודה ור' יוסי). **שֵׁשׁ מָשְׁזָר וְאַדְנֵיהֶם נְחֹשֶׁת:**

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{יט}!) **לְכֹל כְּלֵי הַמִּשְׁכָּן** – כל כלי המשכן, כמו פטיש וכדומה. **בְּכֹל עֲבֹדָתוֹ וְכָל יְתֵדֹתָיו** – היו יתדות שחיברו לקרקע את היריעות ע"מ שלא יעופו ברוח.[[76]](#footnote-76) **וְכָל יִתְדֹת הֶחָצֵר** – כמו כן היו יתדות שחיברו את קלעי החצר. **נְחֹשֶׁת:**

חזק חזק ונתחזק

1. רוב הפרשה לימדתי 2 הכיתות ביחד, ומקוצר הזמן לא שיניתי כל כך בתשע"ו. [↑](#footnote-ref-1)
2. חומש שמות מתחלק ל3 נושאים. מהם? יצי"מ, מתן תורה, בניית המשכן. כנגדם 3 חגים. מה הקשר בין סוכות למשכן? דיברנו על סוכות – כשיושבים חייבים לכוון – למען ידעו דורותיכם, מחלוקת מה, להלכה – סוכות ממש, זה השכינה – שד' אוהב אותנו ודואג לנו. כך הוא המשכן. עד עכשיו ד' התגלה בהר שהוא מחוץ למחנה, עם ישראל חשק שד' ישכון בתוכו (אוה"ח), ואכן מעכשיו ד' ישרה בתוך המחנה. "ושכנתי בתוכם", לא 'בתוכו' אלא 'בתוכם'. גוי שמתפלל אינו כמו יהודי שמתפלל, עכשיו אין בית מקדש ואיננו מרגישים את אותה קרבה. דיברנו על סדר הזמנים: עד א ניסן בו הוקם המשכן. ועוד ועוד. [↑](#footnote-ref-2)
3. סיפור: סיפרנו על הח"ח שלא קיבל תרומה לישיבתו מנדיב אחד, כי רצה שישתתפו המון יהודים. [↑](#footnote-ref-3)
4. הפעלה: רשמתי על הלוח פסוקים ג' – ז'. מעל לכל פריט רשמתי מספר (זהב, כסף וכו') סה"כ 15. אח"כ חילקתי לכל ילד מספר (עשינו אימון שקוראים את המספרים כמו מספרי ברזל להתפקד). אח"כ שיננו מהלוח והסברתי את כל הדברים, אח"כ כל בעל מספר אמר מה ההסבר של הדבר שלו. אח"כ קראתי למספר מסויים והוא בא ומחק את הפריט שלו מהלוח, ושוב שיננו, אח"כ מחק עוד ילד את הפריט שלו, ואט אט נשאר הלוח ריק והם משננים מהלוח בע"פ. 2 הערות: אחרי שילד מחק את הפריט שלו רשמתי קו מתחת כמספר המילים שמחק. 2. כשהוא הגיע למחוק הוא הסביר מהו הפריט שנמחק. היה מוצלח מאוד. [↑](#footnote-ref-4)
5. הוספה: אפה צומח כסף? על העצים? דיברנו על מכרה זהב וכסף. [↑](#footnote-ref-5)
6. הוספה: כך הוא ברש"י. שכיוון שכתוב בלה:כד שהיו מנדבים כסף, לא יכול להיות שמדובר באדנים, שהרי הכסף של האדנים לא בא בנדבה אלא נתנו מחצית השקל לאחד, לכן צ"ל שמדובר בכלי שרת. [↑](#footnote-ref-6)
7. רש"י כתב נוצות של עיזים, אך אולי זה כמו רשב"ם. [↑](#footnote-ref-7)
8. תשע"ג: עורות שלוקחים מזן של איל מיוחד שצבע עורו אדום. [↑](#footnote-ref-8)
9. סיפור: במגדיאל לא בציפו את הבתים בעץ. שאל רבי למה? אמרו לו שיש להם מסורת שיעקב אבינו נטע שם את העצי שיטים. ולכן יש בזה קדושה. אמנם הם לא צודקים אך מנהג לא משנים (אביהם של ישראל שמות). [↑](#footnote-ref-9)
10. פתיחה: עשיתי יומולדת לבת שלי, לכבוד יום העצמאות הכנתית מפה מיוחדת לשולחן – מפת ארץ ישראל, עליה ניילון דגל. החלטנו לעשות את היומולדת בחצר. מה עשיתי? הוצאתי את כל הממתקים החוצה, אח"כ הבאתי את השולחן. מה לא עשיתי בסדר? קודם צריך את השולחן ואח"כ את הממתקים. אז למה פה כתוב קודם את הכלים? בגלל שהעיקר זה הארון – התורה, כך זה בציווי לא כך זה יהיה במעשה. כמו שאמר בצלאל למשה רבינו. [↑](#footnote-ref-10)
11. תשע"ג: [ונקרא כפורת כי הוא דבר שמכפר, כי עליו מזים את הדם] [↑](#footnote-ref-11)
12. רש"י כתב שני לשונות אלו, וצריך קצת עיון מה מהם עיקר – האם לשון המשכה או לשון הקשה. יש להעיר שהרב נחום למד את דבריו מתוך דברי רש"י במנורה שם כתב שהמשיכו את הקנים, אך אפשר להסביר הפשט שהמשיכו מהמנורה ולא לקחו אותה ממקום אחר, עיין שם שפ"ח. כך הסבירו לי הראל לבובי ושמעון אנסבכר. [↑](#footnote-ref-12)
13. הפעלה: להביא כהנים שיראו איך הם נושאים כפים. [↑](#footnote-ref-13)
14. הפעלה: להביא שנים שיעמדו אחד מול השני עם פנים לכיוון השולחן. [↑](#footnote-ref-14)
15. צ"ע האם היה כך גם בנביאים שלאחר מכן. [↑](#footnote-ref-15)
16. טיפטיפה יותר מהשולחן שלי בכיתה. [↑](#footnote-ref-16)
17. כ2.5 קילו. [↑](#footnote-ref-17)
18. אצ"ל 6 צ"ב. [↑](#footnote-ref-18)
19. כמה זה בדיוק? [↑](#footnote-ref-19)
20. צ"ע היכן היו מניחים את החלות עד שבת בבקר, ברמב"ם כתוב שהיו עוד 2 שולחנות להניח עליהם את הלחמים, והם היו באולם. צ"ע מה היה במשכן. [↑](#footnote-ref-20)
21. תלמידים תשע"ו: תלמיד העיר יפה שנראה שהיו 12 קערות, ועיין שפ"ח [↑](#footnote-ref-21)
22. צ"ע כי רש"י כותב הטעם שהקשוות היו נשברות, ואיני מבין כיצד. [↑](#footnote-ref-22)
23. הפעלה: הבאתי פלסטלינה וכך הסברתי את השולחן. לאחר מכן שאלתי את כולם פשט, ומי שידע קיבל חתיכה קטנה איתה הכין לחם, ואח"כ הנחנו את הלחם והקשוות על השולחן. צריך להגיד להם מראש באיזה גודל להכין את הלחם שיהיו פחות או יותר באותו גודל. [↑](#footnote-ref-23)
24. פתיחה: הבאנו את המדרש על אחד שהמלך אמר שיאכל אצלו והוא הכין לו שולחן מיטה ומנורה של הדיוט, ואז ראה שהמלך בא עם משמשים להם מנורות זהב, התבייש והסתיר את שלו, אמר לו המלך אפה שלך, אמר לו – התביישתי, אמר לו המלך – אני לא צריך כל מנורות הזהב, ורק בשלך אני משתמש. [↑](#footnote-ref-24)
25. אולי אפשר להוסיף: וכי לאורה הוא צריך וכו', רק איני מבין כל כך את תשובתה של הגמרא שם, ע"ש. [↑](#footnote-ref-25)
26. אומר הרמב"ן: "חכמת המנורה בגביעה וכפתוריה ופרחיה מאין תמצא, ונעלמה מאוד" [↑](#footnote-ref-26)
27. צ"ע למה כתוב תיעשה, ודברי רש"י נראה שלא מתאימים לילדים, ועיין אוה"ח. [↑](#footnote-ref-27)
28. מסובבים סביב כל הקנה. כן נראה לי ברש"י אך קשה איך יהיו מסובבים סביב הקנה במקום של החיבור של הקנים. תשע"ג: כמין אליפסה. [↑](#footnote-ref-28)
29. הרחבה: פעם בא ילד מכיתה ב' לאבא שלו ואמר לו: אני לומד תורה ואתם לא לומדים תורה, אתם לומדים משנה וגמרא. אבל האמת היא שתורה פירושה תורה וחמישה חומשים (הרב איתי אפלבוים על הבן שלו). [↑](#footnote-ref-29)
30. צ"ע על מה קאי מצידה, הרי לא הוזכר לפני כן הקנה המרכזי, ודוחק לומר שקאי על "וקנה". ואולי צ"ל שגם בתחילה כשכתוב מנורה הכוונה הקנה המרכזי, או לפחות בעיקר הקנה המרכזי, שהרי ממנו יוצא הכל, וצ"ע. [↑](#footnote-ref-30)
31. כאן ברור שהמשוקדין קאי על הגביעים. כן מסביר הרשב"ם. [↑](#footnote-ref-31)
32. הוספה: הזכרנו שכשמישהו אומר משהו מאוד מסודר ויפה אומרים על דבריו – כפתור ופרח. [↑](#footnote-ref-32)
33. כך הוא בכל הציורים, ותריך לחפש מקור לזה, שהרי בפשט הם מתחת לגביעים. [↑](#footnote-ref-33)
34. הרחבה: כתבתי על הלוח: כדאי שהחלון יהיה פתוח דברי טוביה ומשה ודוד ומרדכי אומרים שעדיף לסגור את החלון. לא ברור אם משה קאי על הלפני – שהחלון יהיה פתוח או על האחרי – שהחלון יהיה סגור. תלוי אפה הפסיק. אותו דבר הסתפקו בפסוק זה. [תלמיד חכם (מהכיתה) אמר – מהואו שיש על דוד מוכח שזה קאי על הלפני. ודוק.] [↑](#footnote-ref-34)
35. הפעלה: ציירנו את המנורה אט אט. אח"כ שיננו את כל הפסוקים ומי ששינן טוב נתתי לו בשינון הבא סרגל והוא הצביע כל פעם על החלק אותו למדנו. בנוסף הבאנו את רש"י שמפרט את גובהה של המנורה על כל חלקיה. [↑](#footnote-ref-35)
36. יש בזה מחלוקת ר"י ור' נחמיה, איני יודע מה ההלכה. [↑](#footnote-ref-36)
37. אך ב"לפשוטו של רש"י" מסבירים שלדעת רש"י הכוונה שידליק את המנורה ודיקדקו כן מדברי רש"י ל':ז' ע"ש. [↑](#footnote-ref-37)
38. סיפור: אח של סבא שלי הרב שלמה עטרי נפטר בגיל 92. שנים לפני פטירתו שמר 10,000 דולר, במטרה שכשיבוא המשיח יביא כסף זה בשביל להכין מזה יעה לבית המקדש. כשהזדקן ביקש מבניו שכשיפטר מהעולם ישמרו את הכסף הזה עד ביאת המשיח. אמר לו בנו הרב יחיאל עטרי: אבא, 10,000 דולר זה לא מספיק בשביל מחתה מזהב. אמר לי: גם אם זה ישמש למגריפה שגורפים איתה את הדם של המזבחות זה מספיק לי. לבסוף הוא לא סמך על הילדים שלו שיביאו ולכן הוא לקח את הכסף והביא לרב מרדכי אליהו. הרב הביא את זה לשלושה שיהיו אחראים, ואחרי פטירתו של הרב מרדכי אליהו הלך הרב שלמה ולקח את הכסף מהרב זעפרני. הכסף עודנו מחכה לביאת המשיח. [↑](#footnote-ref-38)
39. כך כותב רש"י וחלק עליו הרמב"ן: א. כמה למנורה וכמה לזה? ב. אין זה לפי הגמרא. וגם האוה"ח חלק. [↑](#footnote-ref-39)
40. צ"ע כי כאן כתב רש"י שהראה לו את המנורה וגם הרשב"ם כתב כן, ומצד שני מסביר הרשב"ם בפסוק ט' שאת כל הכלים הראה למשה, ובמדרש שלושה כלים. [↑](#footnote-ref-40)
41. הפעלה: בשנת תשע"ג לקחנו אבן (מאבני משחק מעץ), שמנו קפלות כמנין הקרשים, (זה יצא בדיוק!). לאחר מכן לקחתי בדים מצבעים שונים הדומים לצבעי היריעות, גזרתי אותם ל10 ול11 יריעות, ואז הם תפרו. בנוסף הכננו מבד בצבע תכלת כמה לולאות ומצאתי קרסים לחבר. בשביל המשימה הרצינית הזאת צריך: א. הרבה מחטים וחוטים. ב. עבודה של כולם, כי אחרת לא עובדים רציני. ג. גודל הבד שאותו אני חותך ל10 יריעות צריך להיות הרבה יותר גדול ממה שאני רוצה שיצא בסוף, ולמה? כי בתפירה חלק ניכר מן היריעות נכפלות אחת על השניה. ד. לקחת בחשבון שצריך לתפור שתי יריעות זו לזו, ואח"כ 2 יריעות ל2 יריעות שלידם וכו'. מה שאומר שבסוף צריך להיות מישהו או שנים שיתפרו לבד. בסוף תצווה עשינו נשיאה של המשכן ופירוקו. [↑](#footnote-ref-41)
42. שאלתי את התלמידים למה? התלמידים המתוקים ענו כמה דברים נפלאים: א. השכינה באה אלינו מלמעלה – דרך הגג. ב. בית בלי גג אינו בית, אמרנו שבהלכות אהל בשבת אנו רואים שהעיקר הוא הגג. העיר אבישי לנגזם: עיין רש"י לה יא ושפ"ח שם מפני שנראות מתוכו, וברש"י כו:א מפני שהארון תחתיו, ובדומה בספורנו שם. [↑](#footnote-ref-42)
43. צריך עיון איך היה בדיוק. [↑](#footnote-ref-43)
44. הרחבה: מי שהמציא את המחברת, קרא לו שם בגלל פסוק זה – מחבר את כל הדפים. [↑](#footnote-ref-44)
45. הערת אבישי לנגזם: אמה זו היתה באבנים ולא היו הקרשים מגולים כלל. [↑](#footnote-ref-45)
46. זה הסבר רש"י ע"פ הברייתא. ישנו הסבר נוסף ברש"י לפי מסכת שבת. אם הבנתי נכון ישנו הבדל אחד – יריעות המשכן כיסו גם את עובי הקרש מצד מזרח, ואז מצד מערב ישנם שני אמות גלויות. זה הסבר שהרבה יותר קל להסביר את ההמשך: פסוק ט' – וכפלת את היריעה – זה בדיוק חצי יריעה. וגם בפסוק י"ב- חצי היריעה העודפת זה בדיוק חצי. וצ"ע. [↑](#footnote-ref-46)
47. שהרי גם לולאות המשכן היו עשויים מאחד מהחוטים של יריעות המשכן. הרב נחום. [↑](#footnote-ref-47)
48. תשע"ג: קרסים אלו לא היו רואים אותם, ולכן היו עשויים נחושת ולא זהב (אבע"ז) לבדוק אם זה כתוב שם. [↑](#footnote-ref-48)
49. תלמידים תשע"ד: שאל תלמיד אהוב – למה צריך עוד ועוד כיסויים? סיפרתי על דודה שלי שקנתה שולחן שבת וכיסתה מכמה כיסויים – זה כבודו של המשכן. הוספתי ואמרתי שכל המשכן הוא סודות עליונות (בית מקדש של מטה מכוון כנגד בית מקדש של מעלה). שאל תלמיד אהוב: איך המשכן החזיק כשירד גשם? ענה חבירו – במדבר לא יורד גשם? חזר ושאל – והרי המשכן היה גם בא"י שם ירד גשם? ענו התלמידים – לא יכול להיות שגשם ירד על המשכן מפאת קדושתו. [↑](#footnote-ref-49)
50. הפעלה: אמרתי לשלושה ילדים להצביע בפסוקים שונים (פסוק על הארון פסוק על השולחן פסוק על המנורה), ואז ביקשתי מכל אחד מהם לשנן את תחילת הפסוק. אח"כ שאלתי מה שונה הפסוק שלנו מהפסוקים האלו. ראינו ששם כתוב ועשית מנורה ולא המנורה... [↑](#footnote-ref-50)
51. עיון: בשביל לייצב צריך שהאדנים יהיו כבדים באופן משמעותי יותר מן הקרשים. ואכן נראה שאדנים העשויים מכסף הם כבדים משמעותית מהעץ. לא מצאתי מפרש על זה. [↑](#footnote-ref-51)
52. השנה לא הלך לי (עם תפוח). אפשר גם בפלסטלינה. [↑](#footnote-ref-52)
53. עיון: רש"י מצרף את שני הדברים האלו. אך לא ברור לי מה עיקר, וגם לא כל כך הבנתי מה זה מדרגות. כדאי לעיין בפירוש המילה שליבות. [↑](#footnote-ref-53)
54. פתיחה: לסמן את ארבעת הצדדים ולשאול מה זה כל צד. [↑](#footnote-ref-54)
55. הרחבה: אפה מתחיל הנגב בא"י? אפה שיש פחות מכ200 מ"ל בשנה. [↑](#footnote-ref-55)
56. בשלב זה עשינו חשבון וראינו שיש פה בעיה, ברוחב רק 9 אמות, ואנו יודעים כבר שצריך להיות עשר. [↑](#footnote-ref-56)
57. עיון: מכאן רואים שהפסוקים הקודמים עסקו כולם בצד מערב. ותימה שדין חריצת הטבעות מוזכר בעיקר לגבי דופן מערב – למקצועות. [↑](#footnote-ref-57)
58. לברר מה זה בדיוק הבריח של הדלת. [↑](#footnote-ref-58)
59. תשע"ג: [תלמיד הזכיר את דברי הגמ' שהיה מוט אחד 72 אמה שהיו מכניסים אותו ובדרך נס היה מתקפל, וכשהיו מפרקים ומוציאים אותו בדרך נס היה מתיישר]. [↑](#footnote-ref-59)
60. לברר איך ציפו. בטסים של זהב, עיין סוכה מה: וברש"י שם. [↑](#footnote-ref-60)
61. תשע"ג: עושה אריגה שבתוכה ציור, ואריגה נוספת שבתוכה ציור ומחברם זה לזה, וכך יש שני צורות משני צדדים. (כך הבנתי לענ"ד. ובהערה שנה שעברה כתבתי: ועיין ברמב"ם כלי המקדש ח' ט"ו במהר"י קרקס שם משמע ברש"י שעשו אריגה אחת שנראתה משני צדדים, אך בכל צד יצא ציור שונה, וזו אומנות מיוחדת מאוד. כך הסביר לי הרב נחום וכך הוא בחוברות מורשה. [↑](#footnote-ref-61)
62. תשע"ג: ומתוך זה ההלכה שאפשר בתפילה לזוז טיפה לצפון או לדרום. [↑](#footnote-ref-62)
63. הפעלה: לקחתי ילדים – אחד ארון, אחד שולחן, אחד מנורה, אחד מזבח הקטורת. כל אחד היה צריך לעמוד במקום המתאים. [↑](#footnote-ref-63)
64. פתיחה: קראנו בהתרגשות את תחילת חומש ויקרא. סיפרתי קצת על הקרבת הקרבנות עם דגש על כל הכלים המפורטים כאן. [↑](#footnote-ref-64)
65. תשע"ג: מודדים מהאמצע, וא"כ יש עשר אמות אורך ורוחב. [זה שיטת ר"י בזבחים נט: דעת ר' יוסי שזה כפשוטו. 5 על 5. רש"י כלל לא הביא את שיטת ר"י, רק את שיטת ר' יוסי. לעומ"ז לגבי הגובה רש"י מזכיר את המחלוקת. אך נראה שהלכה כר' יוסי]. [↑](#footnote-ref-65)
66. צ"ע: הרי לקרנות יש חלק פנימי, אם היו עושים 4 לוחות בגובה 10 אמות וחותכים, לא היו קרנות שלמות. אז איך זה בדיוק היה? [↑](#footnote-ref-66)
67. הרחבה: ראינו את המדרש על הנס שהאש לא שורפת את הנחושת. [↑](#footnote-ref-67)
68. עיון: יש לעיין אם גם הגג היה מצופה. ובמדרש משמע שכן, וברש"י ל':ג' משמע שלא. [↑](#footnote-ref-68)
69. צ"ע: איך היו מחזיקים את הבדים אם הבדים היו בגובה 2.5 או 3 מטר?! [↑](#footnote-ref-69)
70. איני מבין, אם היה חלול, איך היו עושים את הקרנות, הרי כתוב ממנו היו קרנותיו. ובדוחק צריך לומר שעובי עצי השיטים היה אמה, ואז אפשר לעשות ממנו היו קרנותיו. עוד יש לשאול האם היה כיסוי על המזבח של עצי שיטים או שהכל היה רק אדמה, שהרי כתוב שהאש לא שרפה את העצי שיטים משמע מזה שהיה גם למעלה עצי שיטים. הרב חנניה שפרן אמר לי שהמלבים מדבר על זה צריך לבדוק שם. [↑](#footnote-ref-70)
71. הפעלה: סימנתי על הלוח את חצר המשכן ובתוכו את המשכן, (לא רשמתי צדדים כדי להקשות). רשמתי ליד כל צד \_\_\_\_\_\_ אמות קלעים., כל פעם אחרי ששיננו פסוק כמה פעמים ילד היה צריך להשלים על הלוח כמה אמות היו באיזה צד ששיננו. וכן כמה עמודים היו. [↑](#footnote-ref-71)
72. הרחבה: עשר עיגולים שבתוכם: יקום, כדור הארץ, א"י וכו'. וכן דומם צומח וכו'. להראות את סדרי הקדושה. (אפשר לעשות צבע אחד לכל פריטי החול וצבע אחר לכל פירטי הקודש. [↑](#footnote-ref-72)
73. כך הבנתי את רש"י כדאי לעיין בזה שוב. [↑](#footnote-ref-73)
74. צ"ע: צריך לחשבן אם זה מסתדר על פני כל העמודים. [↑](#footnote-ref-74)
75. צ"ע: שהרי 4 עמודים שבין כ"א 4 אמות מחזיקים 15 אמות של קלעים ולא 20. עיין בהערה המוצאת ברש"י כפשוטו ולא הבנתי. [↑](#footnote-ref-75)
76. תשע"ג: הם היו כנראה בדופן המערבית שם היריעות הגיעו עד הקרקע. [↑](#footnote-ref-76)